CELEX: 22013D0010
Language: el
Date: 2013-02-01 00:00:00
Title: Απόφαση της Μεικτής Επιτροπής του ΕΟΧ αριθ. 10/2013, της 1ης Φεβρουαρίου 2013 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ

30.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/14
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 10/2013
   της 1ης Φεβρουαρίου 2013
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κατ’ εξουσιοδότηση κανονισμός (ΕΕ) αριθ. 392/2012 της Επιτροπής, της 1ης Μαρτίου 2012, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών πλυντηρίων ρούχων (1), όπως διορθώθηκε με την ΕΕ L 124 της 11.5.2012, σ. 56 πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κατ’ εξουσιοδότηση κανονισμός (ΕΕ) αριθ. 392/2012 καταργεί την οδηγία 95/13/ΕΚ της Επιτροπής (2) η οποία έχει ενσωματωθεί στη συμφωνία για τον ΕΟΧ και η οποία πρέπει, κατά συνέπεια, να καταργηθεί βάσει της συμφωνίας για τον ΕΟΧ.
            
         
               (3)
            
            
               Τα παραρτήματα II και IV της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο IV του παραρτήματος II της συμφωνίας για τον ΕΟΧ τροποποιείται ως ακολούθως:
   
               1)
            
            
               Το κείμενο του σημείου 4γ (οδηγία 95/13/ΕΚ της Επιτροπής) αντικαθίσταται από τα εξής:
               «32012 R 0392: Κατ’ εξουσιοδότηση κανονισμός (ΕΕ) αριθ. 392/2012 της Επιτροπής, της 1ης Μαρτίου 2012, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών πλυντηρίων ρούχων (ΕΕ L 123 της 9.5.2012, σ. 1), όπως διορθώθηκε με την ΕΕ L 124 της 11.5.2012, σ. 56.».
            
         
               2)
            
            
               Το κείμενο του τμήματος 3 του προσαρτήματος 1 και του τμήματος 3 του προσαρτήματος 2 διαγράφεται.
            
         Άρθρο 2
   Το παράρτημα IV της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του σημείου 11γ (οδηγία 95/13/ΕΚ της Επιτροπής) αντικαθίσταται από τα εξής:
               «32012 R 0392: Κατ’ εξουσιοδότηση κανονισμός (ΕΕ) αριθ. 392/2012 της Επιτροπής, της 1ης Μαρτίου 2012, που συμπληρώνει την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών πλυντηρίων ρούχων (ΕΕ L 123 της 9.5.2012, σ. 1), όπως διορθώθηκε με την ΕΕ L 124 της 11.5.2012, σ. 56
                   (3).
            
         
               2)
            
            
               Το κείμενο του τμήματος 3 του προσαρτήματος 5 και του τμήματος 3 του προσαρτήματος 6 διαγράφεται.
            
         Άρθρο 3
   Τα κείμενα του κατ’ εξουσιοδότηση κανονισμού (ΕΕ) αριθ. 392/2012, όπως διορθώθηκαν με την ΕΕ L 124 της 11.5.2012, σ. 56, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει στις 2 Φεβρουαρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4), ή την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 217/2012 της 7ης Δεκεμβρίου 2012 (5), ανάλογα με το ποια ημερομηνία είναι μεταγενέστερη.
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 123 της 9.5.2012, σ. 1.
   
      (2)  ΕΕ L 136 της 21.6.1995, σ. 28.
   
      (3)  Αναφέρεται για λόγους ενημέρωσης και μόνο· για την εφαρμογή της, βλέπε παράρτημα II (Τεχνικοί κανόνες, πρότυπα, δοκιμές και πιστοποίηση).».
   
      (4)  Δεν έχουν αναφερθεί συνταγματικές απαιτήσεις.
   
      (5)  ΕΕ L 81 της 21.3.2013, σ. 17.